wannaphong/clean_thaiwikipedia huggingface dataset:
# โนนัตโนเวมเบอร์
โนนัตโนเวมเบอร์  มักเขียนย่อเป็น NNN เป็นกิจกรรมเชิงท้าทายในอินเทอร์เน็ตเกี่ยวกับการงดมีเพศสัมพันธ์และละเว้นการสำเร็จความใคร่ ตลอดเดือนพฤศจิกายนในทุก ๆ ปี โดยเริ่มขึ้นในปี 2011 และได้รับความนิยมมากขึ้นในหมู่ผู้ใช้โซเชียลมีเดียชายในปี 2017 โดยมีกิจกรรมต่อท้ายคือ เดสทรอยดิกดิเซมเบอร์ (Destroy Dick December) ซึ่งมีลักษณะตรงข้ามกัน

 ประวัติ 
แม้ว่าโนนัตโนเวมเบอร์เดิมทีเป็นเพียงการเสียดสีสังคม แต่ผู้เข้าร่วมบางคนอ้างว่าการงดการหลั่งน้ำอสุจิและละเว้นการดูสื่อลามก มีประโยชน์ต่อสุขภาพ  หน้าเข้าเว็บเพจเออร์เบินดิกชันแนรีของโนนัตโนเวมเบอร์เผยแพร่ในปี 2011 และในปี 2017 การเคลื่อนไหวนี้ก็เริ่มเป็นที่นิยมบนโซเชียลมีเดีย กิจกรรมนี้เกี่ยวข้องกับชุมชนโนแฟปบนเรดดิต ซึ่งสนับสนุนให้สมาชิกในชุมชุนงดการสำเร็จความใคร่ ในชุมชนเรดดิต /r/NoNutNovember จากเดิมมีสมาชิก 16,500 รายในเดือนพฤศจิกายน 2018 เพิ่มขึ้นเป็น 52,000 รายในเดือนพฤศจิกายน 2019

ในปี 2017 กิจกรรมท้าทายในอินเทอร์เน็ตที่เกี่ยวพันกันมีชื่อว่า เดสทรอยดิกดิเซมเบอร์ (Destroy Dick December) ได้อุบัติขึ้นโดยมีลักษณะตรงข้ามกันกับโนนัตโนเวมเบอร์ โดยสนับสนุนให้ผู้เข้าร่วมมีส่วนร่วมในกิจกรรมทางเพศในปริมาณที่มากกว่าปกติ เช่น การมีเพศสัมพันธ์และการสำเร็จความใคร่หลังจากงดเว้นจากกิจกรรมดังกล่าวในเดือนก่อนหน้า

หลังจากบุคคลสาธารณะฝ่ายขวาจัดบางคน สนับสนุนกิจกรรมนี้ อี. เจ. ดิกสัน จากนิตยสารโรลลิงสโตน ออกมาแสดงความคิดเห็นว่ากิจกรรมนี้ถูกกลุ่มขวาจัดครอบงำ  ไวซ์ได้วิพากษ์วิจารณ์ถึงกิจกรรมนี้ในปี 2018 หลังจากผู้ร่วมกิจกรรมส่งคำขู่ไปยังเอ็กซ์แฮมเตอร์ทางทวิตเตอร์ พร้อมทั้งกล่าวอีกว่ากิจกรรมนี้ถูกกลุ่มขวาจัดครอบงำ
# สิงโตอนันดา
สิงโตอนันดา (อังกฤษ: Annandale's Bulbophyllum; ชื่อวิทยาศาสตร์: Bulbophyllum annandalei) เป็นกล้วยไม้ ชนิดหนึ่งในสกุล Bulbophyllum ในส่วนย่อยสกุล Cirrhopetalum

พบได้บริเวณคาบสมุทรไทยและมาเลเซีย ที่ระดับความสูงประมาณ 1,000 เมตรจากระดับน้ำทะเล

 คำอธิบาย 
Bulbophyllum annandalei มีหัวเทียมทรงกรวย ซึ่งแต่ละลำมียอดใบเดียว

เช่นเดียวกับพืชชนิดอื่น ๆ พืชชนิดนี้จะออกดอกบนช่อดอกที่เติบโตจากโคนของหัวเทียม แต่ละช่อมีดอกสีเหลืองเล็ก ๆ ระหว่าง 2 ถึง 4 ดอก
# อ็องรี กออันเดอ
อ็องรี มารี กออันเดอ (; 7 มิถุนายน 1886 – 25 พศฤจิกายร 1972)Flight 1973 เป็นนักประดิษฐ์ ผู้ริเริ่มทางวิศวกรรมการบินชาวโรมาเนีย ผู้สร้างอากาศยานทดลอง กออันเดอ-1910 รวมถึงเป็นนักประดิษฐ์สิ่งต่าง ๆ อีกมากมาย รวมถึงเป็นผู้ค้นพบปรากฏการณ์กออันเดอในพลศาสตร์ของไหลCoanda effect. (2013). Columbia Electronic Encyclopedia, 6th Edition, 1. แหล่งข้อมูลร่วมสมัยบรรยายเกี่ยวกับอากาศยานของเขา กออันเดอ-1910 ว่าไม่สามารถออกบินได้Aircraft (1910)Volume 1 page 367.

ในสมัยสงครามโลกครั้งที่สอง เขาประจำอยู่ที่ฝรั่งเศสและทำงานให้กับนาซี พัฒนาทูร์บอพรอพุลเซอูร์ (turbopropulseur, turbopropeller) จากอากาศยานปี 1910 ของเขาให้เป็นระบบผลักดันสำหรับเลื่อนหิมะ กระนั้น เขาหมดสัญญาจ้างกับนาซีในเวลาปีเดียว และไม่ได้ผลิตระบบใด ๆ ออกมาใช้งานจริง
# ซาตาโนฟานี
เป็นซีรีส์มังงะญี่ปุ่นที่เขียนและวาดภาพประกอบโดยโยชิโนบุ ยามาดะ เริ่มตีพิมพ์ในนิตยสารแนวเซเน็งยัง แมกกาซีนรายสัปดาห์ของโคดันชะ เมื่อเดือนมีนาคม พ.ศ. 2560 การตีพิมพ์ในนิตยสารสิ้นสุดลงในเดือนกรกฎาคม พ.ศ. 2565 และได้ย้ายตีพิมพ์ไปยังเว็บไซต์และแอปยันมากะ เว็บในเดือนกันยายนของปีเดียวกัน

 สื่อสิ่งพิมพ์ 
ซาตาโนฟานี เขียนและวาดภาพประกอบโดยโยชิโนบุ ยามาดะ ได้เริ่มตีพิมพ์ลงในนิตยสารมังงะแนวเซเน็ง ยัง แมกกาซีนรายสัปดาห์ ของสำนักพิมพ์โคดันชะ เมื่อวันที่ 13 มีนาคม พ.ศ. 2560 ในเดือนกรกฎาคม พ.ศ. 2564 มีการประกาศว่ามังงะเรื่องนี้ได้เข้าสู่ช่วงสุดท้ายแล้ว ซีรีส์นี้ได้สิ้นสุดการตีพิมพ์ลงในยัง แมกกาซีนรายสัปดาห์เมื่อวันที่ 28 กรกฎาคม พ.ศ. 2566 และได้ย้ายไปที่เว็บไซต์และแอปมังงะ ยันมากะ เว็บ เมื่อวันที่ 6 กันยายนของปีเดียวกัน โคดันชะได้รวบรวมตอนต่าง ๆ ตีพิมพ์เป็นเล่ม (ทังโกบง) โดยเล่มแรกออกจำหน่ายวันที่ 6 มิถุนายน พ.ศ. 2560 ณ วันที่ 6 มิถุนายน พ.ศ. 2568 ได้ออกจำหน่ายไปแล้วจำนวน 34 เล่ม ได้รับการแปลและตีพิมพ์เป็นภาษาไทยโดยสำนักพิมพ์เฟิร์ส เพจ โปร

 จำนวนเล่ม
# พฤศจิกายน พ.ศ. 2567
พฤศจิกายน พุทธศักราช 2567 เป็นเดือนที่ 11 ของปี พ.ศ. 2567 วันแรกของเดือนเป็นวันศุกร์ วันสุดท้ายของเดือนเป็นวันเสาร์

 สถานีย่อย:เหตุการณ์ปัจจุบัน
# แบบจำลองภาษา
แบบจำลองภาษา (language model) คือแบบจำลองเชิงสถิติที่แสดงการแจกแจงความน่าจะเป็น สำหรับข้อความภาษาธรรมชาติ

 คำอธิบาย 
เมื่อมีสายอักขระข้อความที่มีความยาว  แบบจำลองภาษาจะคำนวณความน่าจะเป็นของสายอักขระคำทั้งหมด  การแจกแจงความน่าจะเป็นนี้ได้มาจากการฝึกแบบจำลองภาษาโดยใช้คลังข้อความของภาษาหนึ่ง ๆ หรือหลายภาษา อย่างไรก็ตาม เนื่องจากภาษาสามารถมีประโยคที่ถูกต้องได้จำนวนไม่จำกัด ความท้าทายสำหรับการสร้างแบบจำลองภาษาคือการทำให้ลำดับคำที่ถูกต้องทางภาษาที่ไม่พบในข้อมูลการฝึกได้ค่าความน่าจะเป็นที่ไม่เป็นศูนย์ มีการคิดค้นวิธีการสร้างแบบจำลองต่าง ๆ เพื่อจัดการกับปัญหานี้ เช่น สมบัติมาร์คอฟ และสถาปัตยกรรมโครงข่ายประสาทเทียมดังเช่น โครงข่ายประสาทแบบเวียนซ้ำ หรือ ทรานส์ฟอร์เมอร์

แบบจำลองภาษามีประโยชน์สำหรับปัญหาต่าง ๆ ในภาษาศาสตร์คอมพิวเตอร์ เริ่มแรกใช้เพื่องานการรู้จำคำพูดKuhn, Roland, and Renato De Mori (1990). "A cache-based natural language model for speech recognition". IEEE transactions on pattern analysis and machine intelligence 12.6: 570–583. เพื่อป้องกันการคาดคะเนลำดับคำที่ไม่มีความหมายและมีความน่าจะเป็นต่ำ ในปัจจุบันมีการใช้เพื่อวัตถุประสงค์ที่หลากหลาย เช่น การแปลด้วยเครื่องAndreas, Jacob, Andreas Vlachos, and Stephen Clark (2013). "Semantic parsing as machine translation". Proceedings of the 51st Annual Meeting of the Association for Computational Linguistics (Volume 2: Short Papers). การสร้างภาษาธรรมชาติที่มีลักษณะเหมือนมนุษย์มากขึ้น รวมถึงการติดฉลากหน้าที่ของคำในประโยค หรือ การวิเคราะห์ไวยากรณ์Andreas, Jacob, Andreas Vlachos, and Stephen Clark (2013). "Semantic parsing as machine translation". Proceedings of the 51st Annual Meeting of the Association for Computational Linguistics (Volume 2: Short Papers). การรู้จำอักขระด้วยแสง และ การรู้จำลายมือเขียนPham, Vu, et al (2014). "Dropout improves recurrent neural networks for handwriting recognition". 14th International Conference on Frontiers in Handwriting Recognition. IEEE. การอนุมานไวยากรณ์Htut, Phu Mon, Kyunghyun Cho, and Samuel R. Bowman (2018). "Grammar induction with neural language models: An unusual replication". . และ การค้นคืนสารสนเทศ เป็นต้น

ตั้งแต่ปี 2018 เป็นต้นมา ได้ปรากฏแบบจำลองภาษาที่เรียกว่า แบบจำลองภาษาขนาดใหญ่ (LLM) ขึ้นทำให้ได้เห็นการพัฒนาที่สำคัญ แบบจำลองเหล่านี้ประกอบด้วยโครงข่ายประสาทเทียมเชิงลึก พร้อมพารามิเตอร์น้ำหนักที่เรียนรู้ได้นับพันล้านตัว ซึ่งได้รับการฝึกฝนกับชุดข้อมูลขนาดใหญ่ที่เป็นข้อความที่ไม่มีป้ายกำกับ แบบจำลองภาษาขนาดใหญ่ได้แสดงให้เห็นผลลัพธ์ที่น่าประทับใจในงานการประมวลภาษาธรรมชาติที่หลากหลาย และจุดสนใจของการวิจัยได้เปลี่ยนไปสู่การใช้แบบจำลองภาษาขนาดใหญ่สำหรับวัตถุประสงค์ทั่วไป
# ทะเลสาบปราศร
ทะเบสาบปราศร  เป็นทะเลสาบน้ำจืดที่ความสูง  จากระดับน้ำทะเล ในอำเภอมัณฑี รัฐหิมาจัลประเทศ ประเทศอินเดีย ห่างไป  ทางตะวันออกของเมืองมัณฑี ริมทะเลสาบเป็นที่ตั้งของโบสถ์พราหมณ์ซึ่งมีสิ่งปลูกสร้างทรงเจดีย์สามชั้น สร้างขึ้นบูชาฤาษีปราศร เชื่อกันว่าทะเลสาบนี้เป็นทะเลสาบศักดิ์สิทธิ์โดยฤาษีปราศรได้เดินทางมาบำเพ็ญสมาธิอยู่ที่ริมทะเลสาบนี้ โบสถ์พราหมณ์ดังกล่าวร้างขึ้นในศตวรรษที่ 14 ด้วยสถาปัตยกรรมแบบหิมาจลี เพื่อบูชาฤาษีปราศร

ตามตำนานเล่าว่า ภีมะ หนึ่งในพี่น้องปาณฑพ เป็นผู้สร้างทะเลสาบนี้ขึ้นมา หลังสิ้นสุดสงครามที่ทุ่งคุรุเกษตรในมหาภารตะ ตระกูลปาณฑพได้เดินทางกลับมาพร้อมพระกามรุนาคผ่านพื้นที่นี้ซึ่งพึงพอใจกับความเงียบสงบและตัดสินใจจะประทับอยู่ ณ ที่นี้ตลอดไป ภีมะจึงใช้ศอกข้างหนึ่งกระแทกเข้ากับภูเขาเกิดเป็นหลุมขนาดใหญ่ที่ต่อมากลายมาเป็นทะเลสาบปราศร
# เกาะบอน (จังหวัดภูเก็ต)
เกาะบอน เป็นเกาะในตำบลราไวย์ อำเภอเมืองภูเก็ต จังหวัดภูเก็ต ตั้งอยู่ที่ละติจูด 7° 45΄.2 เหนือ ลองจิจูด 98° 20΄.2 ตะวันออก กว้าง 400 เมตร เกาะมีความยาว 1.2 กิโลเมตร มีเนื้อที่ 330,469 ตารางเมตร สูง 57 เมตร อยู่ทางทิศตะวันออกของแหลมพรหมเทพ ระยะห่าง 1.5 กิโลเมตรสำนักงานราชบัณฑิตยสภา. อักขรานุกรมภูมิศาสตร์ไทย เล่ม ๓ (อักษร น-ม) ฉบับราชบัณฑิตยสภา. พิมพ์ครั้งที่ ๔. กรุงเทพมหานคร : เดอะ เบสท์ เพรส แอนด์ ครีเอชั่น, ๒๕๖๐. (แก้ไขปรับปรุงข้อมูลเมื่อ พ.ศ. ๒๕๖๓) เป็นเกาะเล็ก ๆ ทางตอนใต้ของเกาะภูเก็ต สามารถเดินทางทางเรือจากหาดราไวย์หรือแหลมกา ใช้เวลาเพียง 10 นาที

เกาะมีหาดทรายขาว ชายหาดทอดยาวโค้งเป็นรูปพระจันทร์เสี้ยว สามารถเล่นน้ำได้ มีร้านอาหาร ไม่มีที่พักบริการ 
อ้างอิง

แหล่งข้อมูลอื่น

บอน
บอน
# เกาะเชือก (จังหวัดตรัง)
เกาะเชือก เป็นเกาะในตำบลเกาะลิบง อำเภอกันตัง จังหวัดตรัง ตั้งอยู่ที่พิกัด ละติจูด 7° 24'.2 เหนือ ลองจิจูด 99° 13'.9 ตะวันออก เกาะมีความกว้าง 200 เมตร ยาว 600 เมตร มีเนื้อที่ 26,350 ตารางเมตร สูง 59 เมตร ตั้งอยู่ทางทิศตะวันออกของเกาะไหง ระยะห่าง 1.4 กิโลเมตรสำนักงานราชบัณฑิตยสภา. อักขรานุกรมภูมิศาสตร์ไทย เล่ม ๒ (อักษร ก-ธ) ฉบับราชบัณฑิตยสภา. พิมพ์ครั้งที่ ๔. กรุงเทพมหานคร : สำนักพิมพ์คณะรัฐมนตรีและราชกิจจานุเบกษา, ๒๕๕๙. (แก้ไขปรับปรุงข้อมูลเมื่อ พ.ศ. ๒๕๖๓) อยู่ในพื้นที่เขตอุทยานแห่งชาติหาดเจ้าไหม 

เกาะเชือกเป็นเกาะเล็ก ๆ เป็นภูเขาหินปูน ไม่มีหาด อยู่ระหว่างเกาะมุกและเกาะกระดาน เป็นเกาะที่มีสัมปทานรังนก มีปะการังน้ำตื้นและน้ำลึก สภาพป่าเป็นป่าดิบชื้น
# สำนักงานต่อต้านการก่อการร้ายแห่งสหประชาชาติ
สำนักงานต่อต้านการก่อการร้ายแห่งสหประชาชาติ  ได้รับการอนุมัติในมติเมื่อวันที่ 15 มิถุนายน พ.ศ. 2560 โดยได้รับความเห็นชอบจากสมัชชาใหญ่แห่งสหประชาชาติซึ่งมีสมาชิก 193 ชาติ การจัดตั้งสำนักงานดังกล่าวยังได้รับการตอบรับจากความคิดริเริ่มของ อังตอนียู กูแตรึช เลขาธิการสหประชาชาติ ที่จะโอนหน้าที่ที่เกี่ยวข้องออกจากทบวงกิจการการเมืองแห่งสหประชาชาติ (DPA) รวมถึงกองกำลังเฉพาะกิจปฏิบัติการต่อต้านการก่อการร้ายและศูนย์ต่อต้านการก่อการร้ายแห่งสหประชาชาติ (UNCCT) ไปยังสำนักงานต่อต้านการก่อการร้ายแห่งสหประชาชาติที่ก่อตั้งขึ้นใหม่

สเตฟาน ดูจาร์ริก โฆษกของเลขาธิการสหประชาชาติ กล่าวว่า เลขาธิการยินดีกับการรับรองมติของสมัชชาใหญ่แห่งสหประชาชาติ "ซึ่งรับรองข้อเสนอของเขาในการจัดตั้งสำนักงานต่อต้านการก่อการร้ายแห่งสหประชาชาติขึ้นใหม่" ดูจาร์ริกกล่าวว่า "เลขาธิการถือว่าการต่อต้านการก่อการร้ายและการป้องกันความรุนแรงสุดโต่งเป็นหนึ่งในลำดับความสำคัญสูงสุดของสหประชาชาติในการแก้ไขภัยคุกคามต่อสันติภาพและความมั่นคงระหว่างประเทศที่เพิ่มมากขึ้น ดังนั้น เขาจึงหวังว่าการปฏิรูปโครงสร้างการต่อต้านการก่อการร้ายของสหประชาชาติครั้งนี้จะช่วยให้สหประชาชาติสามารถดำเนินการในวงกว้างมากขึ้นในการส่งเสริมการป้องกันความขัดแย้ง สันติภาพที่ยั่งยืน และการพัฒนา" เขากล่าวเสริม

 โครงสร้าง 
วลาดิมีร์ อิวาโนวิช โวโรนคอฟ ได้รับการแต่งตั้งเป็นรองเลขาธิการดูแลสำนักงานต่อต้านการก่อการร้ายแห่งสหประชาชาติเมื่อวันที่ 21 มิถุนายน พ.ศ. 2560
# อาคารธนาคารกลางอิรัก
อาคารธนาคารกลางอิรัก (อาหรับ: برج البنك المركزي العراقي,) หรือรู้จักในชื่อ ตึกซาฮา ฮาดิด  เป็นตึกระฟ้าความสูง 37 ชั้น ตั้งอยู่บนฝั่งแม่น้ำทีกรีส ในเขตอัลจาดีรียะอ์ แบกแดด ประเทศอิรัก เมื่อสร้างแล้วเสร็จ อาคารนี้จะเป็นอาคารที่ใหญ่ที่สุดอันดับสองของประเทศ รองจากอีวันทาวเวอร์ในเอร์บริล และสูงที่สุดในแบกแดดด้วยความสูง 170 เมตร

ธนาคารกลางอิรัก (CBI) ได้ว่าจ้างสถาปนิกชาวอิรัก-อังกฤษ ซาฮา ฮาดิด ในปี 2010 เพื่ออกแบบโครงการนี้ และนำเสนอโครงการในปี 2011 กระนั้น การก่อสร้างเริ่มต้นในช่วงปลายปี 2018 และตั้งใจว่าจะแล้วเสร็จในปี 2024 โดยอาคารนี้จะใช้งานเป็นสำนักงานใหญ่ของธนาคารกลางอิรัก ซึ่งเป็นธนาคารแห่งชาติของประเทศ นอกจากพื้นที่สำนักงานแล้ว ยังออกแบบให้มีพิพิธภัณฑ์ พื้นที่สาธารณะ ไปจนถึงศูนย์ข้อมูล

ลักษณะโครงนอกของอาคารนั้นสร้างขึ้นให้เลียนแบบเชิงแนวคิดมาจากการสะท้อนแสงของแสงอาทิตย์บนผืนน้ำของแม่น้ำทีกรีสเบื้องล่าง
# บันจาร์มาซิน
บันจาร์มาซิน  เป็นนครในกาลีมันตันใต้ ประเทศอินโดนีเซีย โดยเป็นนครใหญ่สุดของจังหวัดกาลีมันตันใต้ และเป็นศูนย์กลางการปกครองเดิมของจังหวัดจนถึงวันที่ 15 กุมภาพันธ์ 2022 นครตั้งอยู่บนเกาะปากแม่น้ำใกล้กับจุดตัดของแม่น้ำบารีโต และ มาร์ตาปูรา ในอดีต เมืองนี้เป็นศูนย์กลางของวัฒนธรรมบันจาร์ และเคยเป็นราชธานีของรัฐสุลต่านบันจาร์ นครมีพื้นที่ขนาด  และประชากร 625,481 คน ตามสำมะโนปี 2010Biro Pusat Statistik, Jakarta, 2011. ซึ่งเพิ่มขึ้นเป็น 657,663 คน ตามสำมะโนปี 2020Badan Pusat Statistik, Jakarta, 2021. และค่าคาดการณ์กลางปี 2023 อยู่ที่ 675,915 คนBadan Pusat Statistik, Jakarta, 28 February 2024, Kota Banjarmasin Dalam Angka 2024 (Katalog-BPS 1102001.6371) ทำให้ยังเป็นนครที่มีประชากรมากที่สุดเป็นอันดับสามของเกาะบอร์เนียว 

ศูนย์กลางการปกครองของกาลีมันตันใต้ทั้งผู้ว่าการจังหวัดและสภาจังหวัดจะย้ายไปจากบันจาร์มาซินไปเป็นบันจาร์บารู ตั้งแต่วันที่ 15 กุมภาพันธ์ 2022
# เพลงชาติกาตาร์ (ค.ศ. 1954–1996)
ในประเทศกาตาร์ใช้เพลงชาติที่แตกต่างกันตั้งแต่ปี พ.ศ. 2497 ถึง พ.ศ. 2539 เพลงชาติเพลงนี้ซึ่งเขียนขึ้นเหมือนเพลงชาติอาหรับ ทั่วไป อาจเป็นเพลงชาติที่สั้นที่สุด (ในแง่ของทำนอง) ที่เคยมีอยู่ โดยมีเพียง 11 ท่อนเท่านั้น ไม่มีเนื้อร้อง ดนตรีของเพลงนี้อาจมีต้นกำเนิดมาจากอินเดีย
# เซมเซม
เซมเซม (อักษรโรมัน: Zamzam, , Zemzem) เป็นยี่ห้อน้ำอัดลมที่ผลิตในประเทศอิหร่านโดยเครือเซมเซม (Zamzam Group) บริษัทที่มีโมสตาซาฟานฟาวเดชั่นเป็นเจ้าของ

เดิมที เซมเซมเป็นบริษัทลูกของเป๊ปซีที่เริ่มต้นในประเทศอิหร่านในปี 1954 ในฐานะเครื่องดื่มน้ำอัดลมรสหวานเจ้าแรกของอิหร่าน โดยมีฮาบิบ ซาเบต เป็นเจ้าของ หลังการปฏิวัติอิสลามในปี 1979 บริษัทถูกยึดโดยไม่ได้รับเงินทดแทนแก่เจ้าของ

หลังซาอุดิอาระเบียทำการสั่งห้ามโคคา-โคล่าในปี 2002 ทำให้เซมเซมได้รับการขึ้นชื่อเป็นน้ำหวานสำหรับพิธีฮัจญ์อย่างไม่เป็นทางการIslam Online- News Section  ชื่อของผลิตภัณฑ์นั้นตั้งตามบ่อน้ำซัมซัมในมักกะฮ์ ซึ่งเป็นหนึ่งในจุดพักสำหรับเส้นทางจาริกของพิธีฮัจญ์
# มัณฑี (รัฐหิมาจัลประเทศ)
มัณฑี (อักษรโรมัน: Mandi, ชื่อเดิม มณฑวนคร; Mandav Nagar) เป็นเมืองสำคัญและองค์การเทศบาลในอำเภอมัณฑี รัฐหิมาจัลประเทศ ประเทศอินเดีย ตั้งอยู่ห่างไป   ทางเหนือจากเมืองหลวงของรัฐ ศิมลา ที่ความสูงเฉลี่ย  จากระดับน้ำทะเล เมืองมัณฑีเชื่อมต่อกับปฐานโกฏผ่านทางทางหลวงสาย 20 และไปยังมนาลี กับ จัณฑีครห์ ผ่านทางหลวงสาย 21 โดยห่างไป  จากจัณฑีครห์ ซึ่งเป็นเมืองใหญ่ใกล้สุด ประชากรตามสำมะโนปี 2011 อยู่ที่ 26,422 คน

มัณฑีเป็นศูนย์กลางการปกครองของอำเภอมัณฑี และเป็นจุดหมายปลายทางการท่องเที่ยวที่สำคัญในฐานะ "พาราณสีแห่งหุบเขา" (Varanasi of Hills) หรือ "โจติกาศี" (Choti Kashi) นอกจากนี้ยังเป็นจุดเริ่มต้นของเส้นทางเดินเขาไปทะเลสาบปรศร ในด้านการศึกษา สถาบันไอไอที มัณฑี เป็นสถานศึกษาสำคัญของเมือง ตั้งอยู่ห่างไป  จากตัวเมืองมัณฑี

มัณฑีสถาปนาขึ้นในปี 1527 โดย อัชบัร เสน (Ajbar Sen)Imperial, p. 152 เป็นราชธานีของรัฐมัณฑี รัฐมหาราชาที่สิ้นสุดในปี 1948 ปัจจุบัน มัณฑีเป็นเมืองที่มีเสน่ห์ความเก่าแก่ และเป็นที่รู้จักจากเทศกาลมัณฑีศิวราตรี รวมถึงได้รับสถานะเมืองมรดกแห่งแรกของรัฐ ด้วยสิ่งปลูกสร้างมากมายจากยุคสมัยต่าง ๆ ในประวัติศาสตร์
# จังหวัดลพบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
การเลือกตั้งสมาชิกสภาผู้แทนราษฎรจังหวัดลพบุรี พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)ข้อมูล สถิติ และผลการเลือกตั้งสมาชิกสภาผู้แทนราษฎร 2 กรกฎาคม พ.ศ. 2538. กรมการปกครอง กระทรวงมหาดไทย. 2538

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองลพบุรี, อำเภอพัฒนานิคม, อำเภอท่าวุ้ง และอำเภอบ้านหมี่

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอโคกสำโรง, อำเภอชัยบาดาล, อำเภอสระโบสถ์, อำเภอท่าหลวง, อำเภอโคกเจริญ, กิ่งอำเภอหนองม่วง และกิ่งอำเภอลำสนธิ
# เกาะยุง
เกาะยุง บ้างเขียน เกาะยูง เป็นเกาะในตำบลอ่าวนาง อำเภอเมืองกระบี่ จังหวัดกระบี่ ตั้งอยู่ที่พิกัดละติจูด 7° 48΄.8 เหนือ ลองจิจูด 98° 46΄.6 ตะวันออก กว้าง 300 เมตร เกาะมีความยาว 1.2 กิโลเมตร มีเนื้อที่ 253,326 ตารางเมตร สูง 152 เมตร อยู่ทางทิศตะวันตกของเกาะไม้ไผ่ ระยะห่าง 2.1 กิโลเมตรสำนักงานราชบัณฑิตยสภา. อักขรานุกรมภูมิศาสตร์ไทย เล่ม ๔ (อักษร ย-ฮ) ฉบับราชบัณฑิตยสภา. พิมพ์ครั้งที่ ๔. กรุงเทพมหานคร : สหมิตรพริ้นติ้งแอนด์พับลิสชิ่ง, ๒๕๖๑. (แก้ไขปรับปรุงข้อมูลเมื่อ พ.ศ. ๒๕๖๓) อยู่ทางทิศเหนือของเกาะพีพีดอน เกาะนี้อยู่ในพื้นที่อุทยานแห่งชาติหาดนพรัตน์ธารา-หมู่เกาะพีพี
 
เกาะมีชายหาดเป็นหาดหินอยู่ทางด้านทิศตะวันออก และมีหาดทรายเล็กน้อยตามหลืบเขา มีสัตว์ทะเลนานาชนิดอาศัยหากินบริเวณแนวปะการังเป็นจำนวนมาก เช่น ปลาสลิดหินลายบั้ง หอยมือเสือ และเม่นหนามยาว เกาะยุงได้รับผลกระทบเมื่อครั้งเหตุการณ์ภัยพิบัติจากสึนามิ พ.ศ. 2547 ส่งผลให้แนวปะการังได้รับความเสียหายเป็นบางส่วน
# ภาพยนตร์สยองขวัญไทย
ภาพยนตร์สยองขวัญไทย หมายถึงภาพยนตร์สยองขวัญที่สร้างในอุตสาหกรรมภาพยนตร์ไทย นิทานพื้นบ้านและความเชื่อเรื่องผีของไทยมีอิทธิพลต่อภาพยนตร์สยองขวัญ ภาพยนตร์แนวสยองขวัญเป็นแนวภาพยนตร์ที่ได้รับความนิยมมากที่สุดแนวหนึ่งในประเทศไทย และผลงานของภาพยนตร์แนวนี้ได้รับการยอมรับในระดับนานาชาติ ตัวอย่างเช่น ภาพยนตร์ตลกสยองขวัญเรื่องพี่มาก..พระโขนง ที่เข้าฉายในปี 2556 ถือเป็นหนังไทยที่ประสบความสำเร็จทำรายได้สูงสุดตลอดกาล

 ประวัติศาสตร์ 
หนังสือ Thai Cinema: The Complete Guide ระบุว่า “ประวัติศาสตร์ความสำเร็จของภาพยนตร์ไทยนั้นส่วนใหญ่ก็คือประวัติศาสตร์ของภาพยนตร์สยองขวัญของไทย”

นางนาก (2542) ได้รับการขนานนามว่าเป็นส่วนสำคัญของ "ภาพยนตร์กระแสใหม่ของไทย"ชัตเตอร์ กดติดวิญญาณ (2547) ได้รับคำชมจากนักวิจารณ์และประสบความสำเร็จทางด้านรายได้ทั้งในประเทศและต่างประเทศ ภาพยนตร์เรื่องนี้ประสบความสำเร็จในมาเลเซีย สิงคโปร์ ฟิลิปปินส์ และบราซิล และได้รับการนำมาสร้างใหม่ในสหรัฐอเมริกา และอินเดีย พี่มาก..พระโขนง (2556) ภาพยนตร์ตลกสยองขวัญกลายเป็นภาพยนตร์ไทยที่ทำรายได้สูงสุดตลอดกาลนับตั้งแต่เข้าฉาย ร่างทรง (2564) ซึ่งเป็นผลงานร่วมทุนระหว่างไทยและเกาหลีใต้ ได้รับรางวัลภาพยนตร์ยอดเยี่ยมจากเทศกาลภาพยนตร์นานาชาติแฟนตาซีบูช็อน ครั้งที่ 25 และเป็นภาพยนตร์ไทยที่ส่งเข้าประกวดชิงรางวัลออสการ์สาขาภาพยนตร์ต่างประเทศยอดเยี่ยม ในปีที่เข้าฉาย แต่ไม่ได้รับการเสนอชื่อเข้าชิง

อย่างไรก็ตาม “การปรากฏตัวของซอมบี้ในภาพยนตร์สยองขวัญของไทยถือเป็นประเด็นที่ค่อนข้างใหม่”

 ภาพยนตร์ที่มีชื่อเสียง 

 แม่นาคพระโขนง (2502)
 กระสือสาว (2516)
 จระเข้ (2523)
 303 กลัว/กล้า/อาฆาต (2541)
 นางนาก (2542)
 ผีสามบาท (2544)
 999-9999 ต่อ-ติด-ตาย (2545)
 บุปผาราตรี
 บุปผาราตรี (2546)
 บุปผาราตรี เฟส 2 (2548)
 บุปผาราตรี 3.1 (2552)
 บุปผาราตรี 3.2 (2552)
 คน ผี ปีศาจ (2547)
 ตุ๊กแกผี (2547)
 ขุนกระบี่ ผีระบาด (2547)
 ชัตเตอร์ กดติดวิญญาณ (2547)
 ลองของ
 คนเล่นของ (2547)
 ลองของ (2548)
 ลองของ 2 (2551)
 พนอ
 13 เกมสยอง (2549)
 เด็กหอ (2549)
 เปนชู้กับผี (2549)
 ล่าท้าผี (2549)
 กระสือวาเลนไทน์ (2549)
 แฝด (2550)
 โปรแกรมหน้า วิญญาณอาฆาต (2551)
 4 แพร่ง
 4 แพร่ง (2551)
 5 แพร่ง (2552)
 9 วัด (2552)
 เชือดก่อนชิม (2552)
 แฟนเก่า
 แฟนเก่า (2552)
 แฟนใหม่ (2553)
 ลัดดาแลนด์ (2554)
 ศพเด็ก 2002 (2554)
 ตี 3 3D
 ตีสาม 3D (2555)
 ตีสาม คืนสาม 3D (2557)
 ตีสาม Aftershock (2561)
 407 เที่ยวบินผี (2555)
 ฮาชิมะ โปรเจกต์ ไม่เชื่อ ต้องลบหลู่ (2556)
 พี่มาก..พระโขนง (2556)
 รุ่นพี่ (2558)
 Net I Die สวยตายล่ะมึง (2560)
 พี่นาค
 พี่นาค (2561)
 พี่นาค 2 (2563)
 พี่นาค 3 (2565)
 พี่นาค 4 (2567)
 แสงกระสือ
 แสงกระสือ (2562)
 แสงกระสือ 2 (2566)
 สาวลับใช้ (2563)
 โกสต์แล็บ..ฉีกกฎทดลองผี (2021)
 ร่างทรง (2021)
 ปริศนารูหลอน (2021)
 ภาพหวาด (2565)
 แอน (2565)
 บ้านเช่า..บูชายัญ (2566)
 หุ่นพยนต์ (2566, Version for -20 and 18+)
 ธี่หยด
 ธี่หยด (2566)
 ธี่หยด 2 (2567)
 อังคารคลุมโปง: เอ็กซ์ตรีม (2567)

 ผู้กำกับที่มีชื่อเสียง 

 นนทรีย์ นิมิบุตร
 สมโพธิ แสงเดือนฉาย
 ยุทธเลิศ สิปปภาค
 บรรจง ปิสัญธนะกูล
# พระพุทธรูปจงหยวน
พระพุทธรูปจงหยวน  หรือนิยมเรียกในชื่อแปลว่า พระพุทธรูปวัดบ่อน้ำพุ  เป็นพระพุทธรูปขนาดมหึมารูปพระไวโรจนพุทธเจ้า ตั้งอยู่ในวัดฝอก๋วน  ในเขตทิวทัศน์ฝอตูชาน (Fodushan Scenic Area) เทศมณฑลหลู่ชาน มณฑลเหอหนาน ประเทศจีน สร้างขึ้นระหว่างปี 1997 ถึง 2008 พระพุทธรูปมีความสูงไม่รวมฐานอยู่ที่ , และหากรวมฐานปัทมาสน์จะอยู่ที่  ถือเป็นรูปปั้นที่สูงที่สุดเป็นอันดับที่สองของโลก เป็นรองเพียง รูปปั้นแห่งสามัคคี ในรัฐคุชราต ประเทศอินเดีย ซึ่งสร้างแล้วเสร็จในปี 2018 ด้วยความสูง  

มีการคาดการณ์งบประมาณสำหรับโครงการอยูที่ 55 ล้านดอลล่าร์สหรัฐ จำนวนนี้ 18 ล้านดอลล่าร์สหรัฐเป็นงบประมาณในการก่อสร้างพระพุทธรูป และเริ่มแรกคาดการณ์ให้ประกอบด้วยโลหะทองแดงหล่อ 1,100 ชิ้น น้ำหนักรวม 1,000 ตัน

ชื่อของบ่อน้ำพุธรรมชาติที่ปรากฏในชื่อของพระพุทธรูปและของวัดนั้นมาจากบ่อน้ำพุร้อนเทียนรุ่ย (Tianrui hot spring) ซึ่งเป็นที่รู้จักในท้องถิ่นว่ามีสรรพคุณทางยาด้วยอุณหภูมิน้ำ  วัดฝอก๋วนซึ่งเป็นวัดที่ประดิษฐานพระพุทธรูปนี้ สร้างขึ้นในสมัยราชวงศ์ถัง ภายในวัดยังมีถาวรวัตถุอื่น เช่น ระฆังโชคดีบนยอดเขาหัวมังกร ซึ่งมีน้ำหนัก 116 ตัน
# ปณต สิริวัฒนภักดี
ปณต สิริวัฒนภักดี เป็นนักธุรกิจชาวไทย ปัจจุบันดำรงตำแหน่งประธานเจ้าหน้าที่บริหารกลุ่มของบริษัทเฟรเซอร์ส พร็อพเพอร์ตี้ ลิมิเต็ด บริษัทพัฒนาโครงการอสังหาริมทรัพย์ที่ตั้งอยู่ในประเทศสิงคโปร์ รวมถึงมีบทบาทสำคัญในการดูแลและพัฒนาโครงการ วัน แบงค็อก นอกจากนี้ยังเป็นรองประธานกรรมการ ประธานกรรมการบริหาร และอดีตประธานเจ้าหน้าที่บริหารของบริษัท ยูนิเวนเจอร์ จำกัด (มหาชน)

 ประวัติ 
ปณตเกิดเมื่อวันที่ 31 ตุลาคม พ.ศ. 2520 เป็นบุตรชายคนเล็กของเจริญ สิริวัฒนภักดี มหาเศรษฐีชาวไทยเชื้อสายจีน ผู้ก่อตั้งและประธานกรรมการของกลุ่มทีซีซี และคุณหญิงวรรณา สิริวัฒนภักดี โดยมีพี่ชายและพี่สาวอีก 4 คน รวม 5 คน ปณตจบการศึกษาในระดับปริญญาตรี สาขาวิศวกรรมการผลิต จากมหาวิทยาลัยบอสตัน ในสหรัฐอเมริกา และระดับปริญญาโท สาขาระบบสารสนเทศเพื่อการจัดการ จากวิทยาลัยเศรษฐศาสตร์และรัฐศาสตร์แห่งลอนดอน ในสหราชอาณาจักร ชีวิตส่วนตัว สมรสกับ หม่อมหลวงตรีนุช (สกุลเดิม: จักรพันธุ์) มีบุตร-ธิดา 4 คน

 การทำงาน 
หลังจากปณตจบการศึกษาระดับปริญญาโทแล้ว เดิมนั้นเจริญมอบหมายให้ปณตดำเนินธุรกิจเกษตรกรรมครบวงจร บนที่ดินที่เจริญสะสมไว้เป็นจำนวนมาก ผ่านบริษัท ทีซีซีอุตสาหกรรมการเกษตร จำกัด (ปัจจุบันคือบริษัท พรรณธิอร จำกัด) ซึ่งลงทุนปลูกพืชในประเทศกลุ่มสามเหลี่ยมมรกต ทั้งประเทศไทย ประเทศลาว และประเทศกัมพูชา แต่เนื่องจากธุรกิจอสังหาริมทรัพย์ของกลุ่มทีซีซี ที่วัลลภา ไตรโสรัส พี่สาวคนรองของเจริญ ดูแลอยู่ร่วมกับโสมพัฒน์ ไตรโสรัส ผู้เป็นสามี ประสบปัญหาภาวะเศรษฐกิจตกต่ำ ทำให้ในปี พ.ศ. 2555 ปณตได้รับมอบหมายให้ดำรงตำแหน่งรองกรรมการผู้จัดการใหญ่กลุ่มบริษัท ทีซีซี แลนด์ จำกัด เพื่อดูแลการพัฒนาโครงการเอเชียทีค เดอะ ริเวอร์ฟรอนท์ แทนวัลลภาและโสมพัฒน์ ปีต่อมากลุ่มทีซีซี โดยทีซีซี แอสเซ็ทส์ และไทยเบฟเวอเรจ ได้เข้าซื้อหุ้นของเฟรเซอร์ แอนด์ นีฟ บริษัทอาหาร เครื่องดื่ม และอสังหาริมทรัพย์ในประเทศสิงคโปร์ เจริญจึงมอบหมายให้ปณตเข้าไปบริหาร

ในปี พ.ศ. 2559 ปณตได้รับการแต่งตั้งเป็นประธานเจ้าหน้าที่บริหารกลุ่มของบริษัทเฟรเซอร์ส พร็อพเพอร์ตี้ ลิมิเต็ด บริษัทพัฒนาอสังหาริมทรัพย์ที่แยกธุรกิจออกมาจากเฟรเซอร์ แอนด์ นีฟ และปีถัดมาได้รับมอบหมายให้ดูแลการพัฒนาโครงการพัฒนาพื้นที่เชิงพาณิชยกรรมแบบผสมในชื่อ วัน แบงค็อก ซึ่งเฟรเซอร์ส พร็อพเพอร์ตี้ ดำเนินงานโดยตรงผ่านบริษัท เฟรเซอร์ส พร็อพเพอร์ตี้ โฮลดิ้งส์ (ประเทศไทย) จำกัด ในรูปแบบกิจการร่วมค้ากับบริษัท ทีซีซี แอสเซ็ทส์ (ประเทศไทย) จำกัด โดยใช้เงินลงทุนรวม 120,000 ล้านบาท ซึ่งรวมถึงอาคารที่สูงที่สุดในประเทศไทยด้วย

ทั้งนี้ ธุรกิจอสังหาริมทรัพย์ของกลุ่มบริษัทเฟรเซอร์ส พร็อพเพอร์ตี้ ลิมิเต็ด ภายใต้การบริหารของปณต ไม่ได้ทับซ้อนกับธุรกิจอสังหาริมทรัพย์ของบริษัท แอสเสท เวิรด์ คอร์ป จำกัด (มหาชน) ภายใต้การบริหารของวัลลภา ไตรโสรัส ผู้เป็นพี่สาวแต่อย่างใด เนื่องจากเฟรเซอร์ส พร็อพเพอร์ตี้ เน้นการพัฒนาพื้นที่ที่อยู่อาศัย อุตสาหกรรม และเชิงพาณิชยกรรมเป็นหลัก ส่วนแอสเสท เวิรด์ คอร์ป เน้นการพัฒนาโรงแรมและสถานบริการที่เกี่ยวข้องกับการท่องเที่ยวเป็นหลัก
# แทกเย
ในอิหร่าน แทกเย  เป็นคำที่โดยทั่วไปใช้หมายถึงฮุซัยนียะฮ์ (หรือในภาษาเปอร์เซียเรียกว่า โฮเซย์นีเย) ซึ่งคือสิ่งปลูกสร้างสำหรับมุสลิมชีอะฮ์รวมตัวสำหรับการร่ำไห้แห่งมุฮัรร็อมหรือคือการไว้อาลัยฮุซัยน์ อิบน์ อะลี ในบางแทกเยยังอาจมี ซัยหนับบียะฮ์ (zaynabiyya หรือ zeynabiyeh) ซึ่งระลึกถึงพี่/น้องสาวของฮุสซัยน์ ซัยหนับ บินต์ อะลี หรือมี อับบัสสียะฮ์ (abbasiyya หรือ abbasiyeh) ตามลูกพี่ลูกน้องของฮุสซัยน์ อับบัส อิบน์ อะลี ดังเช่นที่แทคเยโมออเวโนลโมล์ก แทคเยสามารถพบได้ทั่วไปในประเทศอิหร่าน 

ในภาษาเปอร์เซียเดิม คำว่า แทคแย (takya) ในทางศาสนาหมายถึงสถานที่รวมตัวของชาวศูฟีย์ (ซึ่งเรียกว่า   หรือ ) หลังราชวงศ์ซาฟาวิดรับชีอะฮ์เข้ามาเป็นศาสนาประจำอิหร่าน แทคแยทั้งหมดได้แปรสภาพมาเป็นฮุซัยนียะฮ์แทน
# หมู่สิ่งปลูกสร้างบนจัตุรัสแอมีร์ แชฆมอฆ
หมู่สิ่งปลูกสร้างบนจัตุรัสแอมีร์ แชฆมอฆ  เป็นสิ่งปลูกสร้างในแยซด์ ประเทศอิหร่าน มีความโดดเด่นที่ส่วนโค้งย่อมุมรูปสมมาตร ประกอบไปด้วยมัสยิด, ที่พักคาราวาน, เทคเยฮ์, โรงอาบน้ำ, บ่อน้ำเย็น และโรงผลิตของหวาน ในสมัยสงครามระหว่างอิรักกับอิหร่าน ชาวอิรักและอิหร่านจำนวนมากเข้ามาพักพิงในแอมีร์ แชฆมอฆ สิ่งปลูกสร้างหลักของหมู่สิ่งปลูกสร้างนี้เป็นอาคารสูงสามชั้นที่มีฟาซาดทรงโค้งย่อมุมยุบ (sunken arched alcoves) รูปสมมาตร ถือเป็นหนึ่งในโฮเซย์นีเยที่ใหญ่ที่สุดในอิหร่าน และมี เตกเยฮ์ สูงสามชั้นที่สร้างขึ้นเพื่อระลึกถึงฮุซัยน์ อิบน์ อะลี

จัตุรัสนี้ตั้งชื่อตามแอมีร์ แจลอเลดดีน แชฆมอฆ (Amir Jalaleddin Chakhmaq) ผู้ปกครองแคว้นแยซด์ในสมัยจักรวรรดิตีมูริด ปัจจุบันตั้งอยู่ตรงข้ามกับพิพิธภัณฑ์น้ำแยซด์ มัสยิดในหมู่สิ่งปลูกสร้างนี้คือ มัสยิดแอมีร์ แชฆมอฆ  สร้างขึ้นในสมัยตีมูริดตามคำสั่งของชอฆมอฆ ก่อสร้างแล้วเสร็จในปี 1438

จัตุรัสแอมีร์ แชฆมอฆ ได้รับการปรับปรุงใหญ่ในสมัยของเรซอ ชอฮ์ ซึ่งดำรัสให้ตัดถนนปะฮ์ลาวี (Pahlavi Street) ในปี 1935 รวมถึงมีการกำลายทางเชื่อมต่อกับปสานทางเหนือของจัตุรัส และเชื่อว่าศาลาคาราวานเดิมน่าจะถูกรื้อถอนในยุคเดียวกันนี้เพื่อให้จัตุรัสมีแปลนรูปสี่เหลี่ยมมากขึ้น